- Formula 1™ se vede în AntenaPLAY! Nu rata Marele Premiu al Australiei duminică, de la ora 6:00!
Izabela și Sara, două fetițe din Constanța au creat în 2015 un eveniment public intitulat "Ziua Izabelei". O greșeală nevinovată a generat o întreagă isterie în România pentru că în mai puțin de 24 de ore peste 100 de mii de oameni își anunțaseră prezența. Acum, tânăra a împlinit 21 de ani, iar nostalgicii se întreabă ce mai face și cum arată Izabela.
În urmă cu 9 ani, românii discutau și se distrau copios pe seama evenimentului intitulat "Ziua Izabelei". În 2015, o fată care urma să împlinească 12 ani a creat un eveniment pe Facebook în care îi invita pe oameni la ziua ei, la ea acasă, într-o comună din Constanța. Pentru că evenimentul era setat pe Facebook ca fiind unul public, rând pe rând utilizatorii au răspuns "Particip" la invitație.
Sute de mii de români spuneau în 2015 că merg la "Ziua Izabelei". Cum arată acum tânăra care a generat isterie în urmă cu 9 ani
Sute de mii de oameni au răspuns pe Facebook invitației Izabelei și s-a creat o adevărată isterie, unde utilizatorii Facebook au făcut tot felul de glume. Conturi false cu numele Traian Băsescu, Leonardo Di Caprio sau Eminem au răspuns pozitiv invitației care a generat o întreagă nebunie la începutul anului 2015.
Mama Izabelei a explicat atunci că totul a fost o greșeală:
"Toată lumea mă întreabă, toată lumea zice că vin şi eu, vin şi eu. Nu se mai ţine ziua Izabelei! A fost, nu ştiu, o simplă greşeală, au făcut ele o pagină… Au scris data de naştere acolo şi de aici a plecat. În loc să trimită doar prietenilor ei, a trimis la toată lumea. Eu o controlez în fiecare seară ce face, ce scrie, dar eu ştiu ce va face de acum? Sper să nu mai facă o asemenea prostie", spunea pe vremea aceea Valentina Stoneciu.
Psihologii trăgeau atunci un semnal de alarmă cu privire la accesul copiilor la rețelel sociale.
"Cauza este foarte mică, dacă nu primeşte explicaţiile corespunzătoare, şi efectul uriaş. Este o zonă pe care părinţii ar trebui să o supravegheze îndeaproape. Din păcate, a sta cu ochii pe ceea ce face copilul în mediul virtual nu este o acţiune de tip poliţienesc. Ci mai degrabă ar trebui să fie integrată în tot ceea ce se numeşte relaţia cu copilul şi atenţia pe care părintele o are în toate acţiunile pe care el le face. O explicaţie de tipul 'nu e bine' nu va face decât să creeze şi mai multă confuzie", spunea pe vremea acees psihologul Cristina Fulop pentru digi24.
Cum arată acum Izabela, tânăra care în 2015 îi chema pe români la ziua ei
În prezent, Izabela Stoenciu ste studentă la Universitatea Spiru Haret și are 21 de ani, potrivit informațiilor pe care le-a publicat pe rețelele sociale.
Izabela este activă pe rețelele sociale și publică imagini realizate în ipostaze îndrăznețe.
La cei 21 de ani ai săi, Izabela este o studentă veselă și plină de viață.
Ilie Dumitrescu a scos la vânzare "Hanul cu Tei" din Centrul Vechi. Suma cerută este una imensă...